

ΡίφΙΛΙ^ςπεοΙ 6γ I 
ΤΗθοΰοΓοε Μουιηαρι 
ϋβίε: 2008.01.1|η1:07:40 
ΕΕΤ 

Ρθ35θπ: 5ίβΠ8α ΡϋΡ 
(βπιΰθίΙϋΘΐΙ) ■ 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


6179 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 709 

31 Δεκεμβρίου 2007 


ΑΠΟΦΑΣΕΙ Σ 

Αριθμ. 23893 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Κορακιά» Λειψών, Δήμου Λει¬ 
ψών, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 192/1972, 
π.δ. 347/1986, ν. 2026/1992 και π.δ. 97/1993. 

2. Τις διατάξεις των άρθρων 3 και 34 του ν. 2971/2001 
(ΦΕΚ 285/τ.Α'/19.12.20 01) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ με 
το άρθρο 8 ν. 510/1947. 

4. Τις διατάξεις των άρθρων 1 μέχρι και 7 του α.ν. 
2344/1940 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του ν. 1078/1980 και β) του 
άρθρου 23 του ν. 1337/1983. 

5. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 ν. 719/1977 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.».’ 

7. Τις διατάξεις του άρθρου 100 του π.δ. 284/1988, όπως 
τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού» σε συνδυασμό με τις υπ’ αριθμ. 325/1971 και 
203/1971 γνωμοδοτήσεις του Ν.Σ.Κ. 

9. Την υπ’ αριθμ. 20082/5.12.2006 απόφαση του Γενικού 
Γραμματέα Περιφέρειας Νοτίου Αιγαίου, με την οποία 
καθορίστηκαν τα μέλη της επιτροπής καθορισμού ορί¬ 
ων αιγιαλού και παραλίας (ν. 2971/2001) στη Νομαρχία 
Δωδ/σου. 

10. Τις διατάξεις του άρθρου 19 παράγραφος 5 α.ν. 
2344/1995, του άρθρου 52 παράγραφος 6 ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομι¬ 


κών που είχαν μεταβιβασθεί στους Νομάρχες, ανήκουν 
στον Περιφερειακό Διευθυντή, σε συνδυασμό με αυτές 
του άρθρου 14 παράγραφος 2 του ν. 2399/1996 με τις 
οποίες προβλέπεται η κατάργηση των θέσεων των Πε¬ 
ριφερειακών Διευθυντών, οι αρμοδιότητες πλέον του 
οποίου περιήλθαν στον Γενικό Γραμματέα της Περιφέ¬ 
ρειας και ασκούνται από τον αναπληρωτή Περιφερειακό 
Διευθυντή. 

11. Τις διατάξεις του τέταρτου εδαφίου της παρα¬ 
γράφου 2 του άρθρου 1 και της παραγράφου 6 του 
ιδίου άρθρου του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική Αυτοδιοίκηση και άλλες διατάξεις» (ΦΕΚ 107/Α), 
σύμφωνα με τις οποίες οι περιφερειακές Υπηρεσίες του 
Υπουργείου Οικονομικών, που συγκροτούσαν την ενιαία 
οργανική μονάδα της περιφέρειας, ούτε καταργήθηκαν, 
αλλά αποτελούν από 1.9.1997, Υπηρεσίες του Υπουργείου 
Οικονομικών. 

12. Την υπ’ αριθμ. 42362/Υ252/28.9.2007 (ΦΕΚ 1948/ 
τ.Β'/2005) κοινή απόφαση Πρωθυπουργού και Υπουρ¬ 
γού Οικονομίας και Οικονομικών (ΦΕΚ 1948/τ.Β') «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

13. Την υπ’ αριθμ. 1064129/801/Α0006/5.8.2004 από¬ 
φαση Υφυπουργού Οικονομίας και Οικονομικών (ΦΕΚ 
1255/τ.Β7ΐ6.8.2004) περί μεταβίβασης αρμοδιοτήτων 
καθώς και εξουσίας να υπογράφουν «με εντολή Υφυ¬ 
πουργού κ.λπ.», η οποία τροποποιήθηκε και συμπλη¬ 
ρώθηκε με την υπ’ αριθμ. 1071473/877/Α0006/9.9.2004 
(ΦΕΚ 1429/τ.Β7ΐ7.9.2004) και την υπ’ αριθμ. 1100776/1253/ 
Α0006/15.12.2004 (Φ.Ε.Κ. 1907/τ.Β723.12.2004) ομοίως απο¬ 
φάσεις Υφυπουργού Οικονομίας και Οικονομικών. 

14. Τις διατάξεις του άρθρου 46 παρ. 21 ν. 3220/2004 
(ΦΕΚ 15 Α') στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39 ν. 2218/1994, περιέρ¬ 
χονται στον Γ ενικό Γ ραμματέα της Περιφέρειας εκτός 
των θεμάτων Υ.Δ.Ε. 

15. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με την διάταξη του 
άρθρου 5 παρ. 5 εδ. γ' του ν. 2971/2001. 

16. Την από 17.8.2006 έκθεση της κατά τα άρθρα 3 
και 9 του ν. 2971/2001 αρμόδιας επιτροπής καθορισμού 
ορίων αιγιαλού και παραλίας για τον καθορισμό ορίων 
αιγιαλού και παραλίας, στην παραλιακή περιοχή «Κο- 
ρακιά», Δήμου Λειψών, Νομού Δωδεκανήσου. 

17. Το από Απρίλιο του 2006 τοπογραφικό - υψομε¬ 
τρικό διάγραμμα, κλίμακας 1:500 αποτελούμενο από 
μία πινακίδα (01), που συντάχθηκε από τον Χαράλαμπο 
Βαξεβανέρη, Αγρονόμο & Τοπογράφο Μηχανικό, στο 
οποίο εμφανίζεται η παραλιακή περιοχή «Κορακιά», Δή¬ 
μου Λειψών, Νομού Δωδεκανήσου, το οποίο ελέγχθηκε 
για την ακρίβεια της αποτύπωσης στις 22.5.2006 από 
τον Χειράκη Ιωάννη, Αγρονόμο και Τοπογράφο Μη¬ 
χανικό της Κτηματικής Υπηρεσίας Δωδεκανήσου και 
θεωρήθηκε την ίδια ημερομηνία από τον Μπελντέκο 
Δημήτριο, Προϊστάμενο της Κτηματικής Υπηρεσίας Δω¬ 
δεκανήσου. 

18. Στο τοπογραφικό αυτό χαράχθηκε με κόκκινη συνε¬ 
χόμενη πολυγωνική γραμμή η οριογραμμή του αιγιαλού 
με στοιχεία κορυφών (1,2,3,...,33,34,35) σύμφωνα με τις 
διατάξεις του άρθρου 3 του κ.δ. 132/1929. 

19. Το με υπ’ αριθμ. Φ.544.5/20/07/Σ.8420/9.1.2007 έγ¬ 
γραφο του Γενικού Επιτελείου Ναυτικού, με το οποίο 
συμφωνεί με τα καθορισθέντα από την Επιτροπή όρια 
χωρίς προϋποθέσεις. 

20. Το με ημερομηνία, 10.8.2007 αποδεικτικό τοιχοκόλ¬ 
λησης του Δήμου Λειψών, με το οποίο τοιχοκολλήθηκε 
η από 17.8.2006 έκθεση επιτροπής και τα τοπογραφι- 
κά διαγράμματα σε μία πινακίδα για τον καθορισμό 
ορίων Αιγιαλού και Παραλίας στην παραλιακή περιοχή 
«Πνιγμένος» Δήμου Λειψών, Νομού Δωδεκανήσου, απο¬ 
φασίζουμε: 

Επικυρώνουμε την από 17.8.2006 έκθεση της κατά το 
άρθρο 3 του ν. 2971/2001, αρμοδίας επιτροπής περί χά¬ 
ραξης των ορίων Αιγιαλού και Παραλίας, με την οποία 
καθορίστηκαν τα όρια Αιγιαλού και Παραλίας στην 
παραλιακή περιοχή «Κορακιά», Δήμου Λειψών, Νομού 
Δωδεκανήσου, επί τοπογραφικού - υψομετρικού δια¬ 
γράμματος το οποίο θεωρήθηκε στις 22.5.2006 από την 
Κτηματική Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πο¬ 
λυγωνική γραμμή με στοιχεία κορυφών (1,2,3,...,33,34,35) 
με εξάρτηση των κορυφών αυτών, από συντεταγμέ¬ 
νες του κρατικού τριγωνομετρικού δικτύου της χώρας 
όπως αυτές εμφανίζονται στον σχετικό πίνακα επί του 
τοπογραφικού - υψομετρικού διαγράμματος, κλίμακας 
1:500 που συντάχθηκε από τον Χαράλαμπο Βαξεβανέ¬ 
ρη, Αγρόν. & Τοπογράφο Μηχανικό, στο ίδιο ως άνω 
τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, σύμφωνα με τις διατάξεις του άρθρου 3 του 
κ.δ. 132/1929 που διατηρήθηκε σε ισχύ με το άρθρο 8 του 
ν. 510/1947 και του άρθρου 26 του ν. 2971/2001. 

Οριογραμμή παραλίας δεν χαράχθηκε στην υπό κρίση 
περιοχή σύμφωνα με τις διατάξεις του άρθρου 3 του 


κ.δ. 132/1929, αφού η οριογραμμή του αιγιαλού τέμνει τα 
προς την θάλασσα όρια των ιδιοκτησιών. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του ν. 2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 20 Δεκεμβρίου 2007 

Ο Γενικός Γραμματέας της Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 ν. 2971 ΦΕΚ 285 Α'/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Κορακιά» του Δήμου Λειψών 
της νήσου «Λειψοί» του Νομού Δωδεκανήσου. 

Στη Λέρο σήμερα 17.8.2006 οι υπογεγραμμένοι: 

1. Ε. Χρονοπούλου, Προϊσταμένη της Δ.Ο.Υ Λέρου, ως 
πρόεδρος. 

2. Μ. Ρεϊση - Δρίβα, Μηχανικός Τ.Υ.Δ.Κ Δωδεκανήσου, 
ως μέλος. 

3. Ε. Λιλόγλου, Ανθ/ρχος Λ/Σ, Λιμενάρχης Λέρου, ως 
μέλος. 

4. Κ. Ζάίρης, Προϊστάμενος Τμήματος Πολεοδομικών 
Εφαρμογών Επαρχείου Καλύμνου, Νομού Δωδεκανήσου, 
ως μέλος. 

Χρέη Γραμματέα της Επιτροπής άσκησε η Νεκταρία 
Νεμποτάκη - υπάλληλος Δ.Ο.Υ. Λέρου 

αποτελούντες την επιτροπή καθορισμού των ορίων 
του αιγιαλού δυνάμει του άρθρου 3 του ν. 2971 (ΦΕΚ 
285Α719.12.2001), μεταβήκαμε επιτόπου στην προανα- 
φερθείσα περιοχή και 

Αφού λάβαμε υπόψη 

1. Την από 10 - 2005 αίτηση των Έρικ Ζακ Ασιντ - Ντέ- 
γιαν Μίτροβιτσ για καθορισμό των ορίων του αιγιαλού 
στην θέση «Κοράκια» Δήμου Λειψών. 

2. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Απρίλιο του 2006 
από τον Χαράλαμπο Βαξεβανέρη Αγρονόμο - Τοπογρά¬ 
φο Μηχανικό σε μία πινακίδα σε κλίμακα 1:500, ελέγ¬ 
χθηκε για την ακρίβεια της αποτύπωσης την 22.5.2006 
από τον Χειράκη Ιωάννη Τοπογράφο Μηχανικό της 
Κτηματικής Υπηρεσίας του Νομού Δωδεκανήσου και 
θεωρήθηκε την ίδια ημερομηνία από τον Μπελντέκο 
Δημήτριο Προϊστάμενο της Κτηματικής Υπηρεσίας του 
Νομού Δωδεκανήσου. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του νόμου 
2971/2001 και ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεται ότι: 

1) Η έκταση βρίσκεται εκτός ορίων οικισμού Λειψών. 

2) Η μορφολογία της ακτής συνίσταται από βραχώδη 
πρανή με μεγάλες κλίσεις και μεγαλύτερα ύψη στην 
ανατολική ακτή ακολουθούμενες από βραχώδη πρανή 
με ήπιες κλίσεις στην δυτική ακτή και ενδιάμεσο τμήμα 
με αμμώδη σύσταση και ήπιες κλίσεις, όπως προκύπτει 
από το τοπογραφικό διάγραμμα. Το ανατολικό άκρο της 
περιοχής χαρακτηρίζεται επίσης από αμμώδη σύσταση 
και ήπιες κλίσεις. 

3) Το φυσικό όριο βλάστησης συνίσταται από θαμνώδη 
χαμηλή φυσική βλάστηση. 

β. Το γεγονός ότι στην ευρύτερη περιοχή δεν εντο¬ 
πίστηκε λατομική δραστηριότητα και το ότι δεν εντο¬ 
πίστηκαν άλλοι φυσικοί πόροι μέσα στην παράκτια 
ζώνη. 

γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή προσβάλλεται από ανέμους νοτίων διευθύνσε¬ 
ων, όχι μεγάλης συχνότητας, ενώ είναι προστατευμένη 
από ανέμους Β., Α., Δ. διευθύνσεων. 

δ. Τη μορφολογία του πυθμένα ο οποίος συνίσταται 
από αμμώδη ομαλή σύσταση με μικρά βάθη στο κέντρο 
και στο ανατολικό άκρο της περιοχής και βραχώδη 
απότομη σύσταση στα άκρα αυτής, όπως προκύπτει 
από την αυτοψία μακροσκοπικά και από το απόσπασμα 
χάρτη Γ.Υ.Σ. κλίμακας 1:50.000 που συνοδεύει το διά¬ 
γραμμα καθώς και το ότι σε περιοχές με μικρά βάθη και 
μικρές κλίσεις του βυθού, όπου η θραύση του κύματος 
και η εκτόνωση της ενέργειας του γίνεται σε μεγάλη 
απόσταση από την ακτογραμμή, η επίδραση του κύμα¬ 
τος στην ακτή είναι μικρή ενώ σε περιπτώσεις ακτών 
με μεγάλες κλίσεις βυθού και μεγάλα βάθη κοντά στην 
ακτή, όπου η θραύση των κυμάτων συντελείται κοντά 
στην ακτή ή ακόμη και πάνω σε αυτή, ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. Επίσης η ύπαρξη ανώμαλου, βραχώδους 
πυθμένα ή υφάλων μπροστά στην εξεταζόμενη ακτή 
επιδρά στη χάραξη της γραμμής του αιγιαλού, δεδο¬ 
μένου ότι τέτοιου είδους σχηματισμοί συντελούν στη 


διαφοροποίηση του κυματικού πεδίου από θέση σε θέση 
εντός της παράκτιας ζώνης. 

ε. Η περιοχή βρίσκεται εντός του όρμου «Κοράκια» και 
αναπτύσσεται μικρό ανάπτυγμα πελάγους σε σχέση με 
το μέτωπο της ακτής. Το μικρό ανάπτυγμα θαλάσσιας 
έκτασης σε κλειστές θαλάσσιες περιοχές (όρμους ή 
κόλπους) συμβάλλει στη δημιουργία μικρότερης έκτα¬ 
σης κυματικού πεδίου σε σχέση με ανοικτές θαλάσσιες 
περιοχές που έχουν ίδια ένταση ανέμου. 

στ. Δεν υπάρχουν τεχνικά έργα στη περιοχή. 

ζ. Δεν υπάρχουν συγκεκριμένες χωροταξικές κατευ¬ 
θύνσεις και χρήσεις γης που επηρεάζουν την παράκτια 
ζώνη. 

η. Δεν υπάρχουν δημόσια κτήματα κάθε κατηγορίας 
που βρίσκονται σε άμεση γειτνίαση με την παράκτια 
ζώνη. 

θ. Το γεγονός ότι δεν υφίσταται Κτηματολόγιο. 

ι. Δεν υπάρχουν ευπαθή οικοσυστήματα και προστα- 
τευόμενες περιοχές. 

Αποφασίζουμε 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με ερυθρά συνεχή 
πολυγωνική γραμμή και στοιχεία: 

1,2,3,4,5,6,7,8,9,10,11,12,13,14,15,16,17,18,19,20,21,22,23,24,25, 

26,27,28,29,30,31,32,33,34,35. 

Η οριογραμμή του αιγιαλού αποτελεί το όριο του μέγι- 
στου πλην συνήθους χειμερίου κύματος στις εντός ορί¬ 
ων οικισμών περιοχές προσαυξημένο δε κατά 12 μέτρα 
στις εκτός ορίων οικισμών περιοχές, σύμφωνα με τις 
διατάξεις του άρθρου 3 κ.δ. 132/1929 που διατηρήθηκε 
σε ισχύ με το άρθρο 8 ν. 510/1947. 

Η Επιτροπή 

Η Πρόεδρος Τα Μέλη 

Ε. ΧΡΟΝΟΠΟΥΛΟΥ Μ. ΡΕΪΣΗ-ΔΡΙΒΑ 

Ε. ΛΙΛΟΓΛΟΥ 

Κ. ΖΑΪΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 6 προσαυξανόμενη κατά 1 έ ανά 50 σελίδες. 

• Η τιμή πώλησης σε μορφή οό-Γοπι/άνό, δημοσιευμάτων μιας εταιρείας στο τεύχος Α,Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (εχ; 210 4071010 · ίηίετηεΐ: Η1ίρ;//νννννν.6ΐ.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 



Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ://νννννν.ίΙ.()Γ - ?-ιτΐ3ίΙ: ννοί)ηπ35ΐ£Γ.£ΐ@£ΐ·αΓ 












































































